**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg


**П Р О Т О К О Л**

 **№ 2**

Днес**, 27.02.2025 г**. /четвъртък/, в Заседателната зала на Общински съвет – Борован, ул.“ Освобождение“ № 1, се проведе редовно заседание на **Общински съвет - Борован**, мандат 2023 – 2027 г.

Заседанието започна в **14:00** часа.

Присъстват – 13 общински съветника.

**На заседанието присъстваха още:**

Илиян Буковски – За Кмет на Община Борован,

Таня Петкова – Секретар на Община Борован,

Гергана Костова – Финансов контрольор на Община Борован.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

Беше направено предложение от Ивайло Букерешки – Председател на Общински съвет – Борован, в т. 2 от дневния ред – Докладни записки, да бъде включена следната:

* **Докладна записка от Иван Костовски – Кмет на Община Борован, относно:** «Отписване на несъбираеми просрочени вземания от 2004 г. до 2014 г.“, внесена в деловодството на Общински съвет – Борован с един ден закъснение.

**Предложението се подложи на гласуване при следния вот:**

Кворум: 13

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 4.

**Предложението се приема!**

След направените разисквания по дневен ред, ОбС – Борован взе следното:

**РЕШЕНИЕ № 13**

С оглед разпоредбата на чл. 51 от **Правилника,**

**ОБЩИНСКИ СЪВЕТ - БОРОВАН**

**РЕШИ:**

Заседанието на Общински съвет да се проведе при следния актуализиран дневен ред:

1. **Предложение от Иван Костовски – Кмет на Община Борован, относно:** Сключване на Споразумение за партньорство, за подготовка, кандидатстване и изпълнение на проекти по одобрена концепция за интегрирани териториални инвестиции „Зелени решения за устойчиво развитие на СЗР“, дейност с наименование „Превенция на риска от наводнения по поречието на река Скът“
2. **Докладни записки**
* **Докладна записка от Иван Костовски - Кмет на Община Борован, относно:** Годишна програма за управление и разпореждане с имотите – общинска собственост в Община Борован през 2025 година.
* **Докладна записка от Иван Костовски - Кмет на Община Борован, относно:** Отдаване под наем на помещение № 1 с площ от 16,50 кв.м. на І-вия етаж в сградата на Поликлиниката, находяща се в УПИ 1, пл. № 771, кв. 1в по плана на с. Борован, общ. Борован, област Враца, актувана с Акт за публична общинска собственост № 662/ 18.11.1999 г., предназначено за стоматологичен кабинет.
* **Докладна записка от Иван Костовски - Кмет на Община Борован, относно:** Отдаване под наем на помещение № 3 с площ от 15,30 кв.м. на І-вия етаж в сградата на Поликлиниката, находяща се в УПИ 1, пл. № 771, кв. 1в по плана на с. Борован, общ. Борован, област Враца, актувана с Акт за публична общинска собственост № 662/ 18.11.1999 г., предназначено за стоматологичен кабинет.
* **Докладна записка от Иван Костовски – Кмет на Община Борован, относно:** Избор на Комисия по номинациите за удостояване със званието „Почетен гражданин на Борован“ и присъждане „Наградата на Борован“.
* **Докладна записка от Иван Костовски – Кмет на Община Борован, относно:** Отчет за изпълнението за 2024 г. на Програма за опазване на околната среда на Община Борован (2021 – 2028 г.)
* **Докладна записка от Иван Костовски – Кмет на Община Борован, относно:** Отчет за изпълнението за 2024 г. на Програма за управление на отпадъците на Община Борован (2021 – 2028 г.)
* **Докладна записка от Иван Костовски – Кмет на Община Борован, относно:** «Отписване на несъбираеми просрочени вземания от 2004 г. до 2014 г.“
1. **Организационни.**
2. **Молби.**
3. **Питания.**

**Предложението се подложи на гласуване при следния вот:**

Кворум: 13

Резултат: „ЗА“ - 10 „ПРОТИВ“ -  няма „ВЪЗДЪРЖАЛИ СЕ“ – 3.

**Решението се приема!**

**По т. 1 от дневния ред: Предложение от Иван Костовски – Кмет на Община Борован, относно:** Сключване на Споразумение за партньорство, за подготовка, кандидатстване и изпълнение на проекти по одобрена концепция за интегрирани териториални инвестиции „Зелени решения за устойчиво развитие на СЗР“, дейност с наименование „Превенция на риска от наводнения по поречието на река Скът“.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**РЕШЕНИЕ № 14**

На основание чл. 21, ал. 1, т. 23 и ал. 2, във връзка с чл. 59 и чл. 61 от Закона за местното самоуправление и местната администрация (ЗМСМА) и при мотиви, подробно изложени в Предложението,

**ОБЩИНСКИ СЪВЕТ - БОРОВАН**

**РЕШИ:**

1. Одобрява проект на Споразумение за партньорство, за подготовка, кандидатстване и изпълнение на проекти по одобрена концепция за интегрирани териториални инвестиции „Зелени решения за устойчиво развитие на СЗР“, дейност с наименование „Превенция на риска от наводнения по поречието на река Скът“, съгласно Приложение № 1 към решението.
2. Дава съгласие за сключване на Споразумение за партньорство, за подготовка, кандидатстване и изпълнение на проекти по одобрена концепция за интегрирани териториални инвестиции „Зелени решения за устойчиво развитие на СЗР“, дейност с наименование „Превенция на риска от наводнения по поречието на река Скът“.
3. Упълномощава Кмета на Общината да подпише Споразумение за партньорство с партньорите за подготовка, кандидатстване и изпълнение на проекти по одобрена концепция за интегрирани териториални инвестиции „Зелени решения за устойчиво развитие на СЗР“, дейност с наименование „Превенция на риска от наводнения по поречието на река Скът - Областна администрация Враца, Община Враца, Община Бяла Слатина и Община Мизия;
4. Възлага на Кмета на Община Борован да извърши необходимите действия по изпълнението на настоящото Решение.

**Предложението се подложи на поименно гласуване при следния вот:**

Кворум: 13

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – 1.

**Решението се приема!**

**По т. 2 от дневния ред:** **Докладни записки**

* **Докладна записка от Иван Костовски - Кмет на Община Борован, относно:** Годишна програма за управление и разпореждане с имотите – общинска собственост в Община Борован през 2025 година.

Г-н Ивайло Букерешки даде думата за мнения и становища.

Г-жа И. Сълковска отправи запитване относно искането й на заседание на Общата комисия за предоставяне на старите и новите актове на имотите – общинска собственост, дали са подготвени.

Г-н И. Буковски отговори утвърдително и предостави на г-жа И. Сълковска исканите от нея документи.

Г-н П. Петров припомни за свое питане на заседание на Общата комисия, относно намерението на общината за два от имотите – общинска собственост: за Скотовъдния дом и за Ветеринарната лечебница.

Г-жа И. Сълковска отправи запитване кое е наложило издаването на нови актове за собственост, като посочи за пример „Шаварна“.

Г-н И. Буковски, в отговор на г-жа Сълковска, заяви, че в акта за собственост за имот „Шаварна“ е подаден грешен идентификатор, затова и новите актовете са два.

Г-жа И. Сълковска заяви, че поземленият имот е с № 05548.303.1.

Г-н И. Буковски заяви, че това е правилният номер, а в другият акт е записан погрешно: 05548.301.1.

Г-жа Т. Петкова потвърди, че актовете за собственост на имот „Шаварна“ са два, поради така допуснатата техническа грешка, поправена във вторият издаден акт. Г-жа Петкова поясни, че според нови изисквания, до края на 2023 година всички имоти – общинска собственост е трябвало да се преактуват; което всъщност е трябвало да бъде извършено много отдавна.

Г-жа И. Сълковска заяви, че ако срокът е бил до края на 2023 година, би трябвало тези актове да се изготвят през 2024 г., но не са изготвени.

Г-жа Петкова, в отговор на г-жа Сълковска, поясни, че новата служителка се е заела с тази задача.

Г-жа Сълковска отправи запитване дали и за другите два имота, за които е изискала информация, основанието е същото.

Г-жа Петкова, в отговор на г-жа Сълковска, потвърди, че основанието е същото.

Г-жа И. Сълковска отправи запитване защо за имотите, посочени в т. 2 и т. 4 от Приложението (т. 2 – Масивна сграда - с. Добролево и т. 4 – Полумасивна сграда - Казан), няма посочени нови актове за собственост, и заяви, че е впечатлена от факта, че са изготвени актове за точно определени имоти, а за други такива – не са, макар че са били записани в миналогодишната програма за управление и разпореждане с имотите – общинска собственост.

Г-жа Петкова, в отговор на г-жа Сълковска, поясни, че е възможно все още да няма посочени, тъй като чакат за вписване в Агенцията по вписванията. Г-жа Петкова заяви, че изискването е не само за определени, а всички имоти – общинска собственост да бъдат преактувани.

Г-н И. Буковски, в отговор на г-н П. Петров, заяви, че намерението на общината за имотите „Скотовъден дом“ и „Ветеринарна лечебница“ е да бъдат обявени за продажба, преди да са се разрушили съвсем. Има и площадка, която не е общинска собственост, но общината продава само това, което е общинска собственост.

След направените разисквания по Докладната от дневен ред, ОбС взе следното:

**РЕШЕНИЕ № 15**

На основание чл. 21, ал.1, т. 12 от ЗМСМА, във връзка с чл. 8, ал. 9 от Закона за общинската собственост, и при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

Приема предложената от Кмета на общината „Годишна програма за управление и разпореждане с имотите – общинска собственост в Община Борован през 2025 година“.

**Предложението се подложи на поименно гласуване при следния вот:**

Кворум: 13

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Решението се приема!**

* **Докладна записка от Иван Костовски - Кмет на Община Борован, относно:** Отдаване под наем на помещение № 1 с площ от 16,50 кв.м. на І-вия етаж в сградата на Поликлиниката, находяща се в УПИ 1, пл. № 771, кв. 1в по плана на с. Борован, общ. Борован, обл. Враца, актувана с Акт за публична общинска собственост № 662/ 18.11.12999 Г., предназначено за стоматологичен кабинет.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 16**

На основание чл. 21, ал. 2 от ЗМСМА, във връзка с чл. 21, ал. 1, т. 8 от ЗМСМА, във връзка с чл. 8, ал. 1 от ЗОС, чл. 14, ал. 7 във връзка с ал. 2 от ЗОС и по реда на Глава осма от НРПСУРОИ № 4 на Общински съвет Борован,

**ОБЩИНСКИ СЪВЕТ - БОРОВАН**

**РЕШИ:**

1. Дава съгласие да се открие процедура чрез публичен търг с явно наддаване за отдаване под наем на част от недвижим имот – публична общинска собственост, представляваща помещение № 1 с площ от 16,50 кв.м., разположено на I-вия етаж в сградата на Поликлиниката, находяща се в УПИ I, пл. № 771, кв. 1в по плана на с. Борован, общ. Борован, обл. Враца, актувана с Акт за публична общинска собственост № 662/18.11.99 г., съгласно приложена извадка от разпределение на I-вия етаж на сградата на Поликлиниката, предназначено за стоматологичен кабинет, при следните условия:
	1. Началната месечна наемна цена да бъде в размер на 3.00 лв./кв.м. без ДДС, или общо 49,50 лв. без ДДС, съгласно Решение № 308 по Протокол № 24/29.01.2010 г. на ОбС Борован.
	2. Срокът за отдаване под наем да бъде 5 /пет/ години.
	3. В търга могат да участват физически или юридически лица, които са лечебни заведения, регистрирани по Закона за лечебните заведения в съответствие с Търговския закон или Закона за кооперациите, или като дружества по законодателството на  държава - членка на Европейския съюз, или на държава, страна по [Споразумението за Европейското икономическо пространство,](https://web6.ciela.net/Document/LinkToDocumentReference?fromDocumentId=2134670848&dbId=0&refId=27431872) при спазване изискванията на Закона за лечебните заведения, в състава на които има поне едно физическо лице, притежаващо диплома за завършено висше образование по специалността „Стоматология“ на образователно-квалификационна степен „магистър“ или диплома за завършено висше образование по специалността „Дентална медицина“ на образователно-квалификационна степен „магистър“ и членуващо в Български зъболекарски съюз (БЗС), удостоверено чрез вписване в регистъра на редовните членове на БЗС.
2. Задължава спечелилия процедурата за отдаване под наем на посочения в т. 1 недвижим имот – публична общинска собственост, да заплати първата месечна наемна цена, достигната при търга, при подписване на договора, а всяка следваща - до последния работен ден на месеца, за който се отнася.
3. Упълномощава Кмета на Общината да организира и проведе публичен търг с явно наддаване за отдаване под наем на индивидуализирания в т. 1 от това решение имот.
4. Упълномощава Кмета на Общината след провеждането на публичния търг с явно наддаване да сключи договор за отдаване под наем на описания в т. 1 от настоящото решение имот с участника, обявен за спечелил търга.

**Приложение:**

* *Копие на АПОС № 662/18.11.99 г.*
* *Копие от скица на имота*
* *Извадка от разпределение на I-вия етаж на сградата на Поликлиниката в с. Борован*
* *Копие на Заявление с вх. № З-3/29.01.2025 г. на Община Борован, подадено от „АИПППДМ – д-р Дойчинова“*

**Предложението се подложи на поименно гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски - Кмет на Община Борован, относно:** Отдаване под наем на помещение № 3 с площ от 15,30 кв.м. на І-вия етаж в сградата на Поликлиниката, находяща се в УПИ 1, пл. № 771, кв. 1в по плана на с. Борован, общ. Борован, обл. Враца, актувана с Акт за публична общинска собственост № 662/ 18.11.12999 Г., предназначено за стоматологичен кабинет.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 17**

На основание чл. 21, ал. 2 от ЗМСМА, във връзка с чл. 21, ал.1, т.8 от ЗМСМА, във връзка с чл. 8, ал.1 от ЗОС, чл. 14, ал. 7 във връзка с ал. 2 от ЗОС и по реда на Глава осма от НРПСУРОИ № 4 на Общински съвет Борован,

**ОБЩИНСКИ СЪВЕТ - БОРОВАН**

**РЕШИ:**

1. Дава съгласие да се открие процедура чрез публичен търг с явно наддаване за отдаване под наем на част от недвижим имот – публична общинска собственост, представляваща помещение № 3 с площ от 15,30 кв.м., разположено на I-вия етаж в сградата на Поликлиниката, находяща се в УПИ I, пл. № 771, кв. 1в по плана на с. Борован, общ. Борован, обл. Враца, актувана с Акт за публична общинска собственост № 662/18.11.99 г., съгласно приложена извадка от разпределение на I-вия етаж на сградата на Поликлиниката, предназначено за стоматологичен кабинет, при следните условия:
	1. Началната месечна наемна цена да бъде в размер на 3.00 лв./кв.м. без ДДС, или общо 45,90 лв. без ДДС, съгласно Решение № 308 по Протокол № 24/29.01.2010 г. на ОбС Борован.
	2. Срокът за отдаване под наем да бъде 5 /пет/ години.
	3. В търга могат да участват физически или юридически лица, които са лечебни заведения, регистрирани по Закона за лечебните заведения в съответствие с Търговския закон или Закона за кооперациите, или като дружества по законодателството на  държава - членка на Европейския съюз, или на държава, страна по [Споразумението за Европейското икономическо пространство,](https://web6.ciela.net/Document/LinkToDocumentReference?fromDocumentId=2134670848&dbId=0&refId=27431872) при спазване изискванията на Закона за лечебните заведения, в състава на които има поне едно физическо лице, притежаващо диплома за завършено висше образование по специалността „Стоматология“ на образователно-квалификационна степен „магистър“ или диплома за завършено висше образование по специалността „Дентална медицина“ на образователно-квалификационна степен „магистър“ и членуващо в Български зъболекарски съюз (БЗС), удостоверено чрез вписване в регистъра на редовните членове на БЗС.
2. Задължава спечелилия процедурата за отдаване под наем на посочения в т. 1 недвижим имот – публична общинска собственост, да заплати първата месечна наемна цена, достигната при търга, при подписване на договора, а всяка следваща - до последния работен ден на месеца, за който се отнася.
3. Упълномощава Кмета на Общината да организира и проведе публичен търг с явно наддаване за отдаване под наем на индивидуализирания в т. 1 от това решение имот.
4. Упълномощава Кмета на Общината след провеждането на публичния търг с явно наддаване да сключи договор за отдаване под наем на описания в т. 1 от настоящото решение имот с участника, обявен за спечелил търга.

**Предложението се подложи на поименно гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно:** Избор на Комисия по номинациите за удостояване със званието „Почетен гражданин на Борован“ и присъждане „Наградата на Борован“.

Г-н Ивайло Букерешки даде думата за мнения и становища.

Г-н Е. Червеняшки припомни своето предложение, отправено към общинските съветници на заседанието на Общата комисия по- рано днес, а именно: Председател на Комисията по номинациите да бъде г-н Сталиян Гацински, а на неговото място като член да бъде г-жа И. Сълковска. Г-н Червеняшки заяви, че се е обосновал защо би желал г-н П. Цветковски да бъде изключен от Комисията по номинациите.

Г-н И. Букерешки заяви, че е разговарял с г-н Червеняшки по въпроса, но за членове на Комисията по номинациите са предложени двама Председатели на водещи комисии към Общински съвет – Борован, което отнема правото на Общински съвет да внася други предложения.

Г-н И. Букерешки подложи на гласуване предложението на г-н Червеняшки, а именно: Председател на Комисията по номинациите да бъде г-н Сталиян Гацински, а на неговото място като член да бъде г-жа И. Сълковска.

**Предложението се подложи на гласуване при следния вот:**

Кворум: 13

Резултат: „ЗА“ - 5 „ПРОТИВ“ - няма „ВЪЗДЪРЖАЛИ СЕ“ – 8.

**Предложението не се приема!**

По Докладната от дневен ред, ОбС взе следното:

**РЕШЕНИЕ № 18**

На основание чл. 21, ал.1, т. 23 и ал. 2 от ЗМСМА и във връзка с чл. 8, ал.1 и 2 от Правилника за удостояване със званието «Почетен гражданин на Борован» и присъждане на «Наградата на Борован»,

**ОБЩИНСКИ СЪВЕТ - БОРОВАН**

**РЕШИ:**

Избира Комисия по номинациите за удостояване със званието «Почетен гражданин на Борован» и присъждане на «Наградата на Борован» в следния състав:

**ПРЕДСЕДАТЕЛ:**

Петър Тодоров Цветковски - общественик.

**ЧЛЕНОВЕ:**

1. Илиян Найчов Буковски – Заместник - кмет в Община Борован;

2. Николай Николаев Христов – Кмет на Кметство село Нивянин;

3. Сталиян Иванов Гацински – общественик;

4. Пламен Христов Петров - общински съветник в Общински съвет – Борован;

5. Мариана Цветомирова Маринова - общински съветник в Общински съвет – Борован;

6. Гриша Иванов Георгиев – Кмет на Кметство село Сираково.

**Предложението се подложи на гласуване при следния вот:**

Кворум: 13

Резултат: „ЗА“ - 9 „ПРОТИВ“ - 1 „ВЪЗДЪРЖАЛИ СЕ“ – 3.

**Решението се приема!**

* **Докладна записка от Иван Костовски – Кмет на Община Борован, относно:** Отчет за изпълнението за 2024 г. на Програма за опазване на околната среда на Община Борован (2021 – 2028 г.)

Г-н Ивайло Букерешки даде думата за мнения и становища.

Не постъпиха други изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 19**

На основание чл. 44, ал. 1, т.6 от ЗМСМА, във връзка с чл. 21, ал. 1, т. 23 от ЗМСМА, и чл.11,ал.3,т.21 от Правилника за организацията и дейността на Общинския съвет в съответствие на чл.79, ал.5 от Закона за опазване на околната среда (ЗООС), и при мотиви, изложени в докладна записка,

**ОБЩИНСКИ СЪВЕТ - БОРОВАН**

**РЕШИ:**

Приема така предложения от Кмета на общината „Отчет за изпълнение за 2024 г. на Програмата за опазване на околната среда на Община Борован за 2021-2028 г.“

**Предложението се подложи на поименно гласуване при следния вот:**

Кворум: 12

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Решението се приема!**

* **Докладна записка от Иван Костовски – Кмет на Община Борован, относно:** Отчет за изпълнението за 2024 г. на Програма за управление на отпадъците на Община Борован (2021 – 2028 г.)

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 20**

На основание чл. 44, ал. 1, т.6 от ЗМСМА, във връзка с чл. 21, ал. 1, т. 23 от ЗМСМА, и чл.11, ал.3,т.21 от Правилника за организацията и дейността на Общинския съвет в съответствие на чл.52, ал.9 от Закона за управление на отпадъците (ЗУО) и при мотиви изложени в докладна записка,

**ОБЩИНСКИ СЪВЕТ - БОРОВАН**

**РЕШИ:**

Приема така предложения от Кмета на общината „Отчет за изпълнение за 2024 г. на Програмата за управление на отпадъците на Община Борован за 2021-2028 г.“

**Предложението се подложи на поименно гласуване при следния вот:**

Кворум: 13

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Решението се приема!**

* **Докладна записка от Иван Костовски – Кмет на Община Борован, относно:** «Отписване на несъбираеми просрочени вземания от 2004 г. до 2014 г.“

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 21**

На основание чл. 21, ал. 2 от ЗМСМА във връзка с чл. 21, ал.1, т. 23 от ЗМСМА, във връзка с чл.27, ал. 4 и 5 от ЗМСМА, във връзка с чл. 110, чл. 111 и чл. 112 от Закона за задълженията и договорите, и във връзка с чл. 126а, ал. 2 от ЗДДС:

**ОБЩИНСКИ СЪВЕТ - БОРОВАН**

**РЕШИ:**

Дава съгласие за отписване от счетоводните и деловодните регистри на община Борован на вземания, за които е настъпило някое от обстоятелствата посочени в чл. 126а, ал. 2 от ЗДДС или чл. 110, чл. 111 и чл. 112 от Закона за задълженията и договорите, или не може да бъде събрано, включително и чрез прихващане, поради липса на документална обоснованост.

**Предложението се подложи на поименно гласуване при следния вот:**

Кворум: 13

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 4.

**Решението се приема!**

**По т. 3 от дневния ред: Организационни.**

Г-н Букерешки запозна общинските съветници със Сигнално писмо, изпратено до него от г-н Д. Митев – Председател на НЧ „Цани Иванов 1907“ – с. Борован. Г-н Букерешки поясни, че е открил много на брой подобни писма от г-н Митев, изпращане през годините, в които описва различни проблеми, засягащи сградата на читалището, като например „течащ покрив“. Г-н Букерешки разясни, че при подписването на договора за безвъзмездно ползване на сградата, г-н Митев е знаел за състоянието й – какво получава и вида, в който го получава; бил е наясно при предоставянето на сградата и с това, че трябва да я стопанисва. Г-н Букерешки прочете писмото на общинските съветници.

Г-жа И. Сълковска заяви, че това, което тя разбира от писмото е, че г-н Митев иска да получи ключовете на заключените стаи, за които твърди, че се намират в общината. Г-жа Сълковска поиска пояснение от г-н П. Петров.

Г-н П. Петров, в отговор на г-жа Сълковска, поясни, че читалището е било предоставено за ползване на предходното настоятелство, което е трябвало да изготви опис при предаването му обратно, но такъв опис никога не е изготвян; и заяви, че ключовете за гореспоменатите стаи са в общината.

Г-н Е. Червеняшки заяви, че щом писмото е изпратено до г-н И. Букерешки, то тогава последният, като Председател на Общински съвет – Борован, и самият г-н Червеняшки, като общински съветник, биха могли да изискат от г-н Д. Митев да предостави информация относно мероприятията, които е провел на територията на Община Борован през 2024 г.

Г-жа Т. Петкова заяви, че и г-жа Сълковска, и г-н Червеняшки са прави. В договора за наем има клауза, която гласи, че г-н Митев приема цялата сграда на НЧ „Цани Иванов 1907“ за управление в състоянието, в което е; освен това, г-н Митев ползва тази сграда години наред, лично, а от момента на подписването на договора за предоставяне под наем за безвъзмездно ползване през 2023 г., общината не се е намесвала повече, нито е влизал някой друг там, за да я ползва. Г-жа Петкова поясни, че проблемът идва от разпределянето на щатните бройки, като миналата година г-н Митев е ощетил читалището в с. Малорад, а сега е трябвало да предостави половин щатна бройка там. Г-жа Петкова заяви, че г-н Митев не е организирал никакви мероприятия в Община Борован – нито има танцов състав, нито мероприятия за децата, нито музика; а сега, за 3-ти март, читалището ще бъде заключено, а празникът ще се състои отвън, децата ще се обличат навън, и ще бъде осигурен Диджей, тъй като няма да бъде предоставено озвучаване от НЧ „Цани Иванов 1907“.

Г-н Е. Червеняшки заяви, че би трябвало Общински съвет да вземе решение да се отнеме правото, предоставено на г-н Митев да ползва читалището за 10 години.

Г-жа Сълковска заяви, че общинска администрация би могла да му предложи официално, с писмо, да смени патроните на заключените стаи, за да ги ползва.

Г-н И. Буковски заяви, че същото Сигнално писмо е получено и в Община Борован.

Г-н С. Симеонов заяви, че Общински съвет има правомощия както да предостави правото на г-н Митев да ползва сградата безвъзмездно за 10 години, така и да отнеме това право, и отправи предложение г-н Митев да бъде информиран за това.

Г-н Букерешки даде думата за предложения за дата на следващо заседание.

Г-жа И. Сълковска направи предложение: **28.03.2025 г., петък, 13:00 ч. – Обща комисия, 14:00 ч. – Редовно заседание на ОбС – Борован.**

Не постъпиха други предложения от общинските съветници.

Г-н И. Букерешки подложи на гласуване предложението на г-жа И. Сълковска.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Предложението се приема!**

**По т. 4 от дневния ред: Молби.**

Не постъпиха молби от общинските съветници.

**По т. 5 от дневния ред: Питания.**

Отговорите на питанията към Кмета на Общината от предходното заседание на Общински съвет – Борован, проведено на 30.01.2025 г., бяха заведени в деловодството на ОбС – Борован, и бяха предадени на ръка лично на г-н М. Диловски и на г-жа И. Сълковска.

**І. Г-н Е. Червеняшки отправи запитване, относно:**

1. Прехвърлен ли е язовир „Гарвански геран“ на областта?

**ІІ. Г-жа И. Сълковска отправи запитване, относно:**

1. Искане за справка в писмен вид, която да съдържа всички издадени нови Актове на имотите – общинска собственост, за периода от 01.01.2024 г. до 28.02.2025 г., която да съдържа: номер на идентификатор; описание на имота; номер на стария Акт, без значение дали е публична или частна общинска собственост; номер на новия Акт.

Отговорите и на двете запитвания ще бъдат предоставени на следващо заседание на Общински съвет – Борован.

Поради изчерпване на дневния ред, заседанието бе закрито в 14:42 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*